title: Ojingeo Geim
text: Squid Game (traducción a l'anglés d'o nombre orichinal en coreano, 오징어 게임; romanización revisada d'o coreano, Ojingeo Geim; en aragonés: Lo chuego d'o calamar) ye una serie de televisión sudcoreana de suspense y drama de supervivencia enguerada lo 17 de setiembre de 2021 en Netflix.
  
  Escrita y dirichida per Hwang Dong-hyuk y protagonizada per Lee Jung-jae, Park Hae-soo, Wi Ha-joon, Jung Ho-yeon, O Yeong-su, Heo Sung-tae, Anupam Tripathi, y Kim Joo-ryoung, la serie se centra en un concurso en o qual 456 chugadors, totz de diferents ambitos d'a vida, pero totz fundament endeudaus, chugan a una serie de chuegos infantils con conseqüencias fatals si pierden, pa tener la oportunidat de ganar 45 600 millons de wons. Hwang heba concebiu la ideya basando-se en as suyas propias luitas economicas a lo prencipio d'a suya vida, asinas como en a desigualdat economica en Corea d'o Sud.
  
  Dende lo suyo enguero se convirtió en a serie mes vista de Netflix, con mes de 142 millons d'espectadors arredol d'o mundo, superando en ixe alavez a Bridgerton como la serie mes vista d'a plataforma.
  
  En noviembre de 2021 s'anunció que la serie heba estau renovada pa una segunda temporada.
  
  Sinopsi 
  La serie narra la historia de 456 presonas que deciden convertir-sen en chugadors d'una serie de misteriosos y malaudizos chuegos infantils de supervivencia mortal pa tener la oportunidat de ganar la cantidat maxima de 45.000 millons de wons. Per cada persona que i muere s'anyaden 100 millons de wons a lo pote, enzurizando lo conflicto entre los chugadors.
  
  Lo chuego final, tamién lo que da títol a la serie, ye lo chuego d'o calamar, muit fisico y en o qual només i puet haber que un ganador. Lo chuego se diz asinas ya que l'aria en que se chuga tien diferents formas cheometricas (cerclo, quadrau u trianglo) dibuixadas en o goso que, en lur conchunto, pareixen formar un calamar. Si un atacant aconsigue trascruzar a lo defensor y dentrar en o tozuel d'o calamar, se proclama como ganador d'o chuego.
  
  Referencias
  
  Vinclos externos 
   
  
  Series de televisión de Corea d'o Sud
  Series de televisión de Netflix